PATVIRTINTA

 VšĮ „Tatulos programa“ direktorės

 2022 m. balandžio 6 d. įsakymu Nr. 02

**ekologiškų produktų perdirbimo**

**ūkininkų ūkiuose KONKURSO NUOSTATAI**

I. BENDROSIOS NUOSTATOS

1. VšĮ ,,Tatulos programa“ įgyvendindama ,,Šiaurės Lietuvos karstinio regiono požeminiams vandenims nuo taršos apsaugoti ir ekstensyvaus ūkininkavimo metodams plėtoti“ 2022-2024 metų veiksmų plano 2 priemonę organizuoja konkursą (toliau – konkursas), siekiant skatinti ekologiškų produktų perdirbimą ūkininkų ūkiuose.

II. KONKURSO TIKSLAI

2. Konkurso tikslai yra:

2.1. Didinti ekologiškų produktų konkurencingumą;

2.2. Skatinti didesnės pridėtinės vertės ekologiškų produktų kūrimą;

2.3. Diegti inovacijas, naujus technologinius procesus;

2.4. Vystyti ekologiškų produktų rinkodarą.

III. KONKURSO DALYVIAI

3.Konkurse dalyvauja Šiaurės Lietuvos karstiniame regione ekologiškai ūkininkaujantys ūkininkai, atitinkantys bendruosius reikalavimus.

**3.1 Bendrieji reikalavimai:**

3.1.1. Ūkis turi būti įregistruotas, ir veikti pagal LR teisinius reikalavimus ne trumpiau kaip 3 metus;

3.1.2. Ūkio ekonominis dydis, išreikštas produkcijos standartine verte, turi būti ne mažesnis kaip 4 000 Eur (Ūkio ekonominis dydis skaičiuojamas pagal Produkcijos standartine verte išreikšto žemės ūkio valdos ekonominio dydžio apskaičiavimo tvarkos aprašą, patvirtintą Lietuvos Respublikos žemės ūkio ministro 2014 m. birželio 23 d. įsakymu Nr. 3D-382 ,,Dėl Produkcijos standartine verte išreikšto žemės ūkio valdos ekonominio dydžio apskaičiavimo tvarkos aprašo patvirtinimo“.);

3.1.3. Ūkis turi turėti ekologiškų produktų gamybos patvirtinantį nepriklausomos sertifikavimo įstaigos išduotą patvirtinamąjį dokumentą (**Patvirtinamasis dokumentas** – remiantis reglamento (EB) Nr. 834/2007, reglamento (EB) Nr. 889/2008 ir Ekologinio žemės ūkio taisyklių reikalavimais sertifikavimo įstaigos ekologinės gamybos ūkio subjektui išduodamas dokumentas, kuriuo ūkio subjektui suteikiama galimybė tiekti rinkai ekologiškus arba perėjimo prie ekologinės gamybos laikotarpio žemės ūkio ir maisto produktus ir kuriuo patvirtinama, kad šie produktai pagaminti laikantis ekologinės gamybos reikalavimų.).

3.1.4. Ūkio savininkas turi pasiekti rodiklį: Šiaurės Lietuvos karsto regione įsteigtų naujų ekologinės gamybos ūkių ir (arba) įmonių ir (arba) sertifikuotų naujų ekologiškų perdirbtų produktų rūšių skaičius – iki 2023 m. – 2, 2024 m. – 2.

.3.1.5. Ūkis per paskutinius metus nepažeidė LR teisės aktų reikalavimų;

3.1.6.Ūkis turi atitikti geros agrarinės ir aplinkosauginės būklės reikalavimus, pagal aprašą (LR Žemės ūkio ministro 2007 m. liepos 10 d. Įsakymas Nr. 3D-327 „Dėl žemės ūkio naudmenų geros agrarinės ir aplinkosaugos būklės reikalavimų aprašo patvirtinimo“ (kartu su pakeitimais));

3.1.7. Ūkis nuosavybės teise ar kitais teisėtais pagrindais (nuomos, panaudos) valdo ne didesnį nei 50 ha ŽŪN plotą.

3.1.8. Ūkis turi vykdyti bent vieną veiklą:

3.1.8.1. Vaisių, uogų, daržovių bei grybų perdirbimas ir (ar) rinkodara, perdirbimo procese susidariusių atliekų perdirbimas;

3.1.8.2. Augalininkystės produkcijos perdirbimas ir (arba) rinkodara, perdirbimo procese susidariusių atliekų perdirbimas;

3.1.8.3. Mėsos perdirbimas ir (arba) rinkodara;

3.1.8.4. Pieno perdirbimas ir (arba) rinkodara.

IV. KONKURSO ORGANIZAVIMO TVARKA

4. Informacija apie konkursą skelbiama šiuose internetiniuose tinklapiuose: VšĮ „Tatulos programa“ ([www.organic.lt](http://www.organic.lt)), Biržų rajono savivaldybės administracijos ([www.birzai.lt](http://www.birzai.lt)), Pasvalio rajono savivaldybės administracijos ([www.pasvalys.lt](http://www.pasvalys.lt)). VšĮ „Tatulos programa“ Facebook paskyroje.

5. Konkursui vykdyti sudaroma vertinimo komisija (toliau –Komisija).

6. Komisija sudaroma VšĮ „Tatulos programa“ direktorės įsakymu.

7. Siūlymus ekologiškų produktų perdirbimo ūkyje konkursui teikia patys ūkininkai.

8. Ūkininkai, pageidaujantieji dalyvauti konkurse, užpildo konkurso nuostatų 1 priedą ir jį pateikia VšĮ „Tatulos programa“ direktorei, elektroniniu paštu tatula@organic.lt iki einamųjų metų gegužės 10 dienos.

9. Konkurso laimėtoją paskelbia komisija.

V. VERTINIMO TVARKA IR KRITERIJAI

10. Komisija, gavusi šių taisyklių 8 punkte nurodytų ūkininko prašymą, vertina ūkio atitikimą bendriesiems reikalavimams.

11. Duomenys apie konkurso laimėtoją įforminami protokolais, dalyvaujant daugiau kaip pusei komisijos narių iki einamųjų metų gegužės 31 dienos.

VI. KONKURSO LAIMĖTOJŲ NUSTATYMAS

12. Konkurso laimėtoju skelbiamas ūkis, kurį atrenka komisija.

\_\_\_\_\_\_\_\_\_\_\_\_\_\_

**1 priedas**

**Ūkio savininko apklausos anketa**

Vardas, pavardė, pareigos .......................................................................................

Adresas....................................................................................................................

Informacija apie ūkį

|  |  |  |
| --- | --- | --- |
| Eil.Nr. | Klausimas | Atsakymas |
| 1. | Įsteigimo data (metai) |  |
| 2. | Ūkio ekonominis dydis, išreikštas produkcijos standartine verte |  |
| 3. | Pajamos (už praėjusius metus Eur) |  |
| 4. | Išlaidos (už praėjusius metus Eur) |  |
| 5. | Pirmojo sertifikavimo įstaigos patvirtinamojo dokumento gavimo data (metai) |  |
| 6. | Ūkis per paskutinius metus nepažeidė LR teisės aktų reikalavimų (taip/ne) |  |
| 7. | Ūkis atitinka geros agrarinės ir aplinkosauginės būklės reikalavimus (taip/ne) |  |
| 8. | Ūkio savininkas turi pasiekti rodiklį: Šiaurės Lietuvos karsto regione įsteigtų naujų ekologinės gamybos ūkių ir (arba) įmonių ir (arba) sertifikuotų naujų ekologiškų perdirbtų produktų rūšių skaičius – iki 2023 m. – 2, 2024 m. – 2. (taip/ne) |  |
| 9. | Ūkis nuosavybės teise ar kitais teisėtais pagrindais (nuomos, panaudos) valdo ne didesnį nei 50 ha ŽŪN plotą (taip/ne) |  |

Ūkyje vykdoma veikla:

|  |  |  |
| --- | --- | --- |
| Eil.Nr. | Klausimas | Atsakymas(Taip/ne) |
| 1. | Vaisių, uogų, daržovių bei grybų perdirbimas ir (ar) rinkodara, perdirbimo procese susidariusių atliekų perdirbimas; |  |
| 2. |  Augalininkystės produkcijos perdirbimas ir (arba) rinkodara, perdirbimo procese susidariusių atliekų perdirbimas; |  |
| 3. | Mėsos perdirbimas ir (arba) rinkodara; |  |
| 4. | Pieno perdirbimas ir (arba) rinkodara. |  |